wannaphong/clean_thaiwikipedia huggingface dataset:
# ปลาหมอคิวปิโด
ปลาหมอคิวปิโด หรือ ปลาหมอคิวปิด  เป็นปลาน้ำจืดชนิดหนึ่ง มีชื่อวิทยาศาสตร์ว่า Biotodoma cupido จัดอยู่ในวงศ์ปลาหมอสี (Cichlidae)

มีลักษณะแบนข้าง ส่วนหัวโค้งมน ปลายปากแหลมเล็กน้อย ดวงตาใหญ่มีเส้นสีดำพาดผ่านในแนวตั้ง ปากมีขนาดเล็กอยู่ในตำแหน่งกลางของหน้า บริเวณแก้มมีเส้นสีเขียวสะท้อนแสง ซึ่งเมื่อปลาโตขึ้นจะเพิ่มขึ้นด้วย ลำตัวเป็นสีเหลืองน้ำผึ้งฉาบด้วยสีฟ้าเขียว ครีบอกเรียวยาวที่ก้านครีบแรกเป็นสีเหลือบเขียวฟ้าเหมือนลายที่บริเวณหน้า ขอบครีบหลังมีสีฟ้าอมเขียว ครีบก้นมีขนาดใหญ่เป็นสีชมพูอ่อน ขอบบนล่างของครีบเป็นก้านครีบแข็งใหญ่สีเหลือบฟ้าขาว ที่ลำตัวเหนือเส้นข้างลำตัวมีจุดสีดำขนาดใหญ่เห็นชัดเจน 

มีขนาดโตเต็มที่ประมาณ 14 เซนติเมตร พบกระจายพันธุ์ในแหล่งน้ำที่มีกระแสน้ำไม่แรงนัก พื้นท้องน้ำมีเศษซากใบไม้และอินทรียวัตถุทับถมกัน ทำให้มีสภาพน้ำเป็นกรดอ่อน ๆ ในทวีปอเมริกาใต้ แถบประเทศเปรูจนถึงชายฝั่งมหาสมุทรแอตแลนติกของประเทศบราซิล เช่น แม่น้ำอเมซอน, โอริโนโค และกายอานา ซึ่งปลาในแต่ละแหล่งน้ำอาจมีความแตกต่างกันบ้างเล็ก ๆ น้อย ๆ ในลักษณะและสีสัน มีพฤติกรรมการหากินโดยกินสัตว์น้ำขนาดเล็กและแพลงก์ตอนตามพื้นน้ำ

พฤติกรรรมเมื่อถึงฤดูผสมพันธุ์ ปลาเพศเมียจะมีขนาดและครีบต่าง ๆ ใหญ่กว่าเพศผู้ โดยปลาทั้งคู่จะขุดหลุมตื้น ๆ เพื่อวางไข่ และมีพฤติกรรมขับไล่ปลาหรือสัตว์อื่นที่ผ่านเข้ามาใกล้ ไข่ใช้เวลาฟักเป็นตัวประมาณ 3 วัน เมื่อฟักเป็นตัวแล้ว ปลาเพศเมียจะนำลูกไปเลี้ยงไว้ในหลุมที่ขุดไว้ ส่วนเพศผู้จะทำหน้าที่เสมือนยามรักษาความปลอดภัยภายนอก 

เป็นปลาที่นิยมเลี้ยงเป็นปลาสวยงาม นับได้ว่าเป็นปลาหมอสีชนิดหนึ่งที่มีความสวยงามและไม่ดุร้าย และจะยิ่งเพิ่มความสวยงามของสีสันขึ้นเมื่อต้องกับแสงแดด อีกทั้งสามารถเพาะขยายพันธุ์ได้ในตู้เลี้ยง แต่สำหรับในประเทศไทย เป็นปลาที่ค่อนข้างหายากเนื่องจากมีการนำเข้ามาจำหน่ายเพียงไม่กี่ครั้งเท่านั้น

ซึ่งในชื่อวิทยาศาสตร์นั้น คำว่า Biotos มาจากภาษากรีกหมายถึง "ชีวิต" ผสมกับคำว่า domos หมายถึง "ม้า" และคำว่า cupio มาจากภาษาละตินซึ่งหมายถึง "Cupidus" หรือคิวปิด ซึ่งเป็นกามเทพ ในความหมายซึ่งผู้อนุกรมวิธาน (โยฮานน์ ยาค็อบ เฮ็กเคล) ต้องการสื่อความหมายว่า ตกหลุมรักปลาชนิดนี้ตั้งแต่แรกพบป.ปลาระเบิด(เกร็ดกระจาย), ปลาระเบิดเชื้อเชิญ คิวปิโด ปลาหมอกามเทพ สีหวานจ๋อย คอลัมน์ Cichild Coner หน้า 88-92 นิตยสาร Aquarium Biz ฉบับที่ 15 ปีที่ 2: กันยายน 2011
อ้างอิง

แหล่งข้อมูลอื่น
Biotodoma cupido - Cupid Cichlid
# ตำบลวังคีรี
ตำบลวังคีรี เป็นตำบลหนึ่งในอำเภอห้วยยอด จังหวัดตรัง มีประชากรประมาณ 3,839 คน 1,017 ครัวเรือน ประชากรส่วนใหญ่ประกอบอาชีพทำสวนยางพาราและสวนผลไม้เป็นหลัก ผลิตภัณฑ์สินค้าประจำตำบล ได้แก่ ผ้าห่มจากเศษผ้า

สภาพภูมิประเทศของตำบลวังคีรีส่วนใหญ่เป็นที่ราบลุ่มและเนินสูงสลับติดต่อกัน เดิมตำบลวังคีรีได้รวมกับตำบลบางกุ้ง แต่ต่อมาได้แยกออกจากกันในปี พ.ศ. 2530 และในปี พ.ศ. 2554 มีการค้นพบเรือไม้โบราณ อายุมากกว่า 500 ปีhttp://www.thainewsagency.com/social-news/25/06/2011/33537/

 อาณาเขตติดต่อ 
 ทิศเหนือ ติดต่อกับอำเภอบางขัน จังหวัดนครศรีธรรมราช
 ทิศใต้ ติดต่อกับตำบลนาวง อำเภอห้วยยอด
 ทิศตะวันออก ติดต่อกับตำบลบางดี อำเภอห้วยยอด
 ทิศตะวันตก ติดต่อกับตำบลบางกุ้ง อำเภอห้วยยอด

 การแบ่งเขตการปกครอง 
ตำบลวังคีรีประกอบด้วย 6 หมู่บ้านได้แก่
 หมู่ที่ 1 บ้านเขาพรุเสม็ด
 หมู่ที่ 2 บ้านวังลำใต้
 หมู่ที่ 3 บ้านเขานายพัน
 หมู่ที่ 4 บ้านวังลำ
 หมู่ที่ 5 บ้านต้นโพธิ์
 หมู่ที่ 6 บ้านควนนกหว้า
# ปริมาตรของเม็ดเลือดแดงโดยเฉลี่ย
ปริมาตรของเม็ดเลือดแดงโดยเฉลี่ย (หรือ mean cell volume (MCV)) คือ การวัดปริมาตรเฉลี่ยของเม็ดเลือดแดงซึ่งเป็นส่วนหนึ่งของการตรวจนับเม็ดเลือดอย่างสมบูรณ์

สำหรับผู้ป่วยโรคโลหิตจาง ค่า MCV จะช่วยให้สามารถจำแนกป่วยออกเป็น โลหิตจางชนิดเม็ดเลือดขนาดเล็ก (microcytic anemia, ค่า MCV ต่ำกว่าช่วงปกติ), โลหิตจางชนิดเม็ดเลือดขนาดปกติ (normocytic anemia, ค่า MCV อยู่ในช่วง) หรือ โลหิตจางชนิดเม็ดเลือดขนาดใหญ่ (macrocytic anemia, ค่า MCV มากกว่าช่วงปกติ)

 การคำนวณ 
ค่า MCV สามารถคำนวณได้จากการนำค่าฮีมาโตคริตหารด้วยจำนวนเม็ดเลือดแดง (จำนวนเม็ดเลือดแดง/ลิตร) (HCT/RBC) แล้วรายงานผลในหน่วย เฟมโตลิตร (fL)

ค่า MCV ที่คำนวณจากเครื่องอัตโนมัติสามารถนำผลที่ได้มาเปรียบเทียบกับการตรวจรูปร่างของเม็ดเลือดแดงอีกครั้งจากฟิล์มเลือดเพื่อป้องกันความผิดพลาดมราอาจจะเกิดขึ้นจากเครื่องมือหรือข้อผิดพลาดทางเทคนิค

การแปลผล
ช่วงค่าอ้างอิงของค่า MCV คือ 80-100 fLMedlinePlus Medical Encyclopedia: RBC indices 

ค่าสูง
การเกิด hemolytic anaemia หรือการพบ reticulocyte สามารถทำให้ค่า MCV สูงขึ้น โดยใน pernicious anemia ค่า MCV สามารถมีค่าสูงถึง 150 fL การที่ค่า MCV มีค่าสูงยังเกี่ยวข้องกับโรคพิษสุราเรื้อรัง (alcoholism) อีกด้วย (จากการเพิ่มของ GGT และอัตราส่วนระหว่าง AST:ALT เป็น 2:1) นอกจากนี้ การขาดวิตามินบี12 และ/หรือ กรดโฟลิก ยังเกี่ยวข้องกับโลหิตจางชนิดเม็ดเลือดขนาดใหญ่ (MCV สูง) เช่นกัน

ค่าต่ำ
สาเหตุที่พื้นฐานที่สุดของการเกิดโลหิตจางชนิดเม็ดเลือดขนาดเล็ก คือ การขาดธาตุเหล็ก (อาจเกิดจากการบริโภคอาหารไม่เพียงพอ การเสียเลือดทางระบบทางเดินอาหาร หรือการมีประจำเดือน) โรคธาลัสซีเมีย หรือการเป็นโรคเรื้อรัง

ผู้ป่วยที่มีค่า MCV ต่ำร่วมกับมีผลบวกสำหรับการตรวจ stool guaiac test (การตรวจเลือดจากอุจจาระ) มีความเสี่ยงสูงที่จะเป็นมะเร็งระบบทางเดินอาหาร (Gastrointestinal cancer)

ในผู้ป่วยโลหิตจางจากการขาดธาตุเหล็ก (iron deficiency anemia หรือ microcytic anemia) สามารถพบว่า ค่า MCV จะมีค่าประมาณ 60-70 fL ส่วนผู้ป่วยโรคธาลัสซีเมียสามารถพบว่า ค่า MCV อาจจะต่ำ ถึงแม้ว่าผู้ป่วยจะไม่ขาดธาตุเหล็กก็ตาม
# สุริยัน (ระบบปฏิบัติการ)
สุริยัน (Suriyan) คือชื่อของระบบปฏิบัติการในลักษณะของลินุกซ์ที่ปัจจุบันพัฒนาต่อมาจากอูบุนตูโดยเพิ่มความสามารถภาษาไทย พัฒนาโดยฝ่ายโอเพนซอร์ส สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) หรือ ซิป้า โดยจะเจาะจงกลุ่มเป้าหมายสำหรับผู้ใช้ทั่วไป ทั้งการใช้ที่บ้าน ที่สำนักงาน ในสถานศึกษา สำหรับคอมพิวเตอร์ส่วนบุคคล ในรูปแบบคอมพิวเตอร์แบบตั้งโต๊ะและคอมพิวเตอร์พกพา รุ่นเสถียรล่าสุดคือ 54.10

เหตุมีชื่อว่า สุริยัน นั้นเป็นเพราะมีโครงการคู่กันที่เชื่อว่า จันทรา ซึ่งเป็นโครงการรวมโปรแกรมโอเพนซอร์สของไมโครซอฟท์วินโดวส์ โดยมีการพัฒนาต่อเนื่องกว่า สุริยัน ในปัจจุบันเมื่อได้รับการยอมรับมาขึ้นได้เปลี่ยนชื่อเป็น ไทยโอเอส

ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทนทิ้งท้ายโครงการ Suriyan และ Chantra

 ประวัติ 
โครงการสุริยัน ลินุกซ์ เป็นความต้องการของซิป้า ที่จะทำให้ผู้ใช้งานคอมพิวเตอร์ในประเทศไทยลดการใช้งานซอฟต์แวร์พาณิชย์ที่ผิดกฎหมายและเป็นการลดการค่าใช้จ่ายของประเทศ สร้างความยั่งยืนให้กับประเทศไทย เปิดตัวโครงการครั้งแรกในงาน ICT Export 2007 จัดในช่วงเดือนกันยายน พ.ศ. 2548 ในบูตของสำนักงานส่งเสริมอุตสาหกรรมซอฟต์แวร์แห่งชาติ หรือ ซีป้า ในขณะมีเพียงแผ่นจันทราเท่านั้นที่ได้รับการแจกจ่าย ส่วนแผ่นของสุริยัน ผู้สนใจต้องทำการลงชื่อแล้วการแจกจ่ายจะดำเนินการต่อไปหลังจากแผ่นต้นแบบเสร็จแล้ว หลังจากนั้นมีทบทวนกันใหม่อีกครั้งเกี่ยวกับโครงการในสายพัฒนาเพราะว่าไม่ต้องการให้ซ้ำซ้อนกับลินุกซ์ทะเลของเนคเทค

 รุ่นของสุริยัน 
 Suriyan 52.04
 Suriyan 52.10
 Suriyan 53.04
 Suriyan 53.10
 Suriyan 54.04
 Suriyan 54.10
 Suriyan 55.04
# ดัชนีเม็ดเลือดแดง
ดัชนีเม็ดเลือดแดง  เป็นการตรวจเลือดที่ให้ข้อมูลเกี่ยวกับฮีโมโกลบินและขนาดของเม็ดเลือดแดง ค่าที่ผิดปกติสามารถบ่งบอกถึงการเป็นโลหิตจาง รวมถึง สามารถใช้แยกชนิดของโลหิตจางได้ด้วยMedlinePlus Medical Encyclopedia: RBC indices

 ปริมาตรของเม็ดเลือดแดงโดยเฉลี่ย 

ปริมาตรของเม็ดเลือดแดงโดยเฉลี่ย (, MCV) คือ การวัดปริมาตรเฉลี่ยของเม็ดเลือดแดง คำนวณได้จากการนำค่าฮีมาโตคริต (Hct) หารด้วยจำนวนเม็ดเลือดแดง
 x10
 ช่วงค่าปกติ: 80-100 fL

 ปริมาณเฉลี่ยของฮีโมโกลบินในเม็ดเลือดแดง 

ปริมาณเฉลี่ยของฮีโมโกลบินในเม็ดเลือดแดง (, MCH) คือ ค่าเฉลี่ยของปริมาณฮีโมโกลบิน (Hb) ต่อเม็ดเลือดแดง คำนวณได้จากการนำค่าฮีโมโกลบิน (Hb) หารด้วยจำนวนเม็ดเลือดแดง  
x10
 ช่วงค่าปกติ: 27-31 pg/cell

 ความเข้มข้นเฉลี่ยของฮีโมโกลบินในเม็ดเลือดแดง 

ความเข้มข้นเฉลี่ยของฮีโมโกลบินในเม็ดเลือดแดง (, MCHC) คือ ความเข้มข้นเฉลี่ยของฮีโมโกลบินต่อเม็ดเลือดแดง คำนวณได้จากการนำค่าฮีโมโกลบินหารด้วยค่าฮีมาโตคริต 
 x100
 ช่วงค่าปกติ: 32-36 g/dL
# ปริมาณเฉลี่ยของฮีโมโกลบินในเม็ดเลือดแดง
ปริมาณเฉลี่ยของฮีโมโกลบินในเม็ดเลือดแดง (หรือ mean cell hemoglobin (MCH)) คือ ค่าเฉลี่ยของน้ำหนักฮีโมโกลบินที่มีอยู่ในเม็ดเลือดแดง นับเป็นส่วนหนึ่งของการตรวจนับเม็ดเลือดอย่างสมบูรณ์ ค่า MCH จะต่ำลงใน hypochromic anemia  

ค่า MCH  คำนวณได้จากปริมาณของฮีโมโกลบิน (Hb) หารด้วยจำนวนเม็ดเลือดแดง (RBC) หรือ MCH=(Hb*10)/RBC 

ค่าปกติของ MCH อยู่ที่ 27 - 31 พิโกกรัม (pg)/เซลล์ เปลี่ยนเป็นหน่วย SI ได้เป็น 1 pg ของฮีโมโกลบิน = 0.06207 เฟมโตโมล (femtomol) ดังนั้น ค่าปกติของ MCH ในหน่วย SI คือ 1.68 - 1.92 fmol/cell.
# ถนนพัทยาเหนือ
ถนนพัทยาเหนือ เป็นถนนคอนกรีตขนาด 6 ช่องจราจร ในเมืองพัทยา จังหวัดชลบุรี มีแนวทางเริ่มต้นจากถนนสุขุมวิทบริเวณแยกพัทยาเหนือ ไปทางทิศตะวันตกสิ้นสุดที่บริเวณวงเวียนปลาโลมา ซึ่งเป็นจุดบรรจบของถนนพัทยา-นาเกลือ ถนนเลียบชายหาดพัทยา และถนนพัทยาสายสอง รวมระยะทางประมาณ 1.9 กิโลเมตร. ถนนพัทยาเหนือเคยอยู่ในความรับผิดชอบของกรมทางหลวง โดยกำหนดเป็น ทางหลวงแผ่นดินหมายเลข 3136 ปัจจุบันได้โอนถนนทั้งสายให้กับเมืองพัทยาดูแลรับผิดชอบแทน กำหนดให้เป็น ทางหลวงท้องถิ่น ชบ.ถ 2-0002

 สถานที่สำคัญ 
 สถานีขนส่งผู้โดยสารเมืองพัทยา
 ศาลาว่าการเมืองพัทยา

พ
ชบ.ถ
# Amorphous computing
Amorphous computing เป็นเรื่องเกี่ยวกับ ระบบการคำนวณหรือประมวลผล ที่ใช้ระบบคอมพิวเตอร์ที่มีขนาดใหญ่ในรูปแบบของ identical และ parallel processors ซึ่งแต่ละคอมพิวเตอร์มีความสามารถจำกัดในการประมวลผล และ local interactions สามารถเชื่อมต่อมีปฏิสัมพันธ์ซึ่งกันและกันในระดับ โลคอลเท่านั้น

ในปี 1996 ชื่อของ Amorphous computing ได้ถือกำเนิดขึ้นในงานวิจัยที่มีชื่อว่า "Amorphous Computing Manifesto" โดย Abelson, Knight, Sussman, et al.

ตัวอย่างของการคำนวณ แบบที่ถูกเรียกว่า Amorphous Computing จะพบได้จาก ในระบบชีววิทยา (Biological) เช่น การพัฒนาของสิ่งมีชีวิตการขยายเซลส์

คุณสมบัติของ amorphous computing มีหลายคุณสมบัติดังต่อไปนี้
ดำเนินการโดยซ้ำซ้อนผิดพลาดที่อาจเกิดขึ้นอย่างหนาแน่นอุปกรณ์ขนาน,
อุปกรณ์ที่มีหน่วยความจำ และความสามารถในการคำนวณ จำกัด
อุปกรณ์ มีลักษณะ asynchronous
อุปกรณ์ที่มีไม่มีความรู้ priori ของสถานที่
อุปกรณ์สื่อสารในท้องถิ่นเท่านั้น
# มิสเตอร์ซิมเพิล
มิสเตอร์ซิมเพิล  เป็นสตูดิโออัลบั้มที่ 5 ของวงซูเปอร์จูเนียร์ วางจำหน่ายเมื่อวันที่ 3 สิงหาคม พ.ศ. 2554 มียอดจำหน่ายรวม 287,427 ชุดใน 1 เดือน

 รายชื่อเพลง 

 ชาร์ต 
 ประเทศ  ชาร์ต  ตำแหน่งสูงสุดเกาหลีใต้  ชาร์ตแกออนอัลบั้มประจำสัปดาห์  1ชาร์ตแกออนอัลบั้มประจำเดือน  1 ญี่ปุ่น  ชาร์ตออริคอนอัลบั้มประจำสัปดาห์  17 สหรัฐ  ชาร์ตบิลบอร์ดเวิลด์อัลบั้ม  3

 ประวัติการเผยแพร่ 
 ประเทศ  วันที่  รูปแบบ  สังกัดที่จำหน่าย เกาหลีใต้  2 สิงหาคม พ.ศ. 25543 สิงหาคม พ.ศ. 2554 (เวอร์ชัน A)22 สิงหาคม พ.ศ. 2554 (เวอร์ชัน B)19 กันยายน พ.ศ. 2554 (แพกเกจใหม่)  ดิจิทัลดาวน์โหลดซีดีซีดีซีดี, ดิจิทัลดาวน์โหลด  เคเอ็มพี โฮลดิ้งส์ ญี่ปุ่น  6 สิงหาคม พ.ศ. 2554  ซีดี (นำเข้า)  เอเว็กซ์ แทร็กซ์ ไต้หวัน  6 กันยายน พ.ศ. 2554 (เวอร์ชัน A)23 กันยายน พ.ศ. 2554 (เวอร์ชัน B)30 กันยายน พ.ศ. 2554 (แพกเกจใหม่)  ซีดี  เอเว็กซ์ ไต้หวัน สิงคโปร์  29 กันยายน พ.ศ. 2554 (เวอร์ชัน C)  ซีดี ยูนิเวอร์แซลมิวสิก ฟิลิปปินส์  24 พฤศจิกายน พ.ศ. 2554 (เวอร์ชัน A)17 ธันวาคม พ.ศ. 2554 (เวอร์ชัน B & C)  ซีดี  ยูนิเวอร์แซล เรคคอร์ด มาเลเซีย  12 กันยายน พ.ศ. 2554 (เวอร์ชัน B)10 ตุลาคม พ.ศ. 2554 (เวอร์ชัน C)  ซีดี  ยูนิเวอร์แซลมิวสิก

 รางวัล 
 ปี  รางวัล  ประเภท  ผล  อ้างอิง 2011 Golden Disk Awards Disk Daesang  Disk Bonsang  Seoul Music Awards Disk Daesang  Disk Bonsang  Mnet Asian Music Awards  อัลบั้มแห่งปี  Gaon Chart K-Pop Awards ศิลปินแห่งปี (อัลบั้ม) - ไตรมาสที่ 3  MelOn Music Awards Top 10 Artist Winners (Bonsang)
# ความเข้มข้นเฉลี่ยของฮีโมโกลบินในเม็ดเลือดแดง
ความเข้มข้นเฉลี่ยของฮีโมโกลบินในเม็ดเลือดแดง (หรือ MCHC) คือ ค่าความเข้มข้นเฉลี่ยของฮีโมโกลบินในเม็ดเลือดแดง ซึ่งเป็นส่วนหนึ่งของการตรวจนับเม็ดเลือดอย่างสมบูรณ์

คำนวณได้จากหารค่าฮีโมโกลบินด้วยค่าฮีมาโตคริต ช่วงค่าอ้างอิงอยู่ที่ 32 - 36 g/dl,http://www.nlm.nih.gov/medlineplus/ency/article/003648.htm หรือ ระหว่าง 4.9 - 5.5 mmol/LDerived from mass concentration, using molar mass of 64,458 g/mol . 1 g/dL = 0.1551 mmol/L. ซึ่งเป็นความเข้มข้นโดยมวลหรือโมล แต่ก็มีการรายงานผลเป็นเปอร์เซนต์ (%) เช่นกันBlood Test Results - Normal Ranges Bloodbook.Com. Retrieved on Jan 7, 2009MedicineNet > Definition of MCHC  Last Editorial Review: 7/21/1999 โดยคิดจากสัดส่วนมวล (mass fraction) ของ mHb / mRBC อย่างไรก็ตาม ค่า MCHC ที่คิดเป็น g/dl หรือสัดส่วนมวลก็มีค่าเหมือนกัน ถ้าสมมติว่าความหนาแน่นของเม็ดเลือดแดงอยู่ที่ 1 g/mL และฮีโมโกลบินในพลาสมาไม่มีความสำคัญ

 การแปลผล 
ค่า MCHC จะต่ำในโลหิตจางชนิดเม็ดเลือดขนาดเล็ก (microcytic anemia) และมีค่าปกติใน โลหิตจางชนิดเม็ดเลือดขนาดใหญ่ (macrocytic anemia) เนื่องจากเซลล์ที่มีขนาดใหญ่ ปริมาณของฮีโมโกลบินหรือ MCH จะสูง ดังนั้น ความเข้มข้นจึงดูปกติ ค่า MCHC จะสูงใน hereditary spherocytosis, sickle cell disease และ homozygous hemoglobin C disease 

ค่า MCHC สามารถใช้เป็นแนวทางอย่างคร่าว ๆ ในการดูสีของเม็ดเลือดแดง เช่น สีจาง คือ ต่ำกว่าปกติ

 Complications with cold agglutinin 
เมื่อเราใช้เครื่องอัตโนมัติในการคำนวณค่า MCHC เราสามารถพบค่า MCHC ที่สูงมาก (มากกว่า 370 g/L) ได้เมื่อเกิดภาวะ cold agglutinin ซึ่งเป็นภาวะที่เลือดจะเกาะกลุ่มกันเมื่ออุณหภูมิต่ำกว่า 37°C เครื่องอัตโนมัติจึงอาจคำนวณว่ามีจำนวนเซลล์ที่ต่ำกว่าความเป็นจริง ดังนั้น เราควรทำให้อุณหภูมิของเลือดอยู่ในภาวะที่ทำให้เซลล์แยกออกจากกันก่อนที่จะนำเข้าไปในเครื่องอัตโนมัติ

เมื่อใช้เครื่องอัตโนมัติในการคำนวณและพบว่าค่า MCHC มีค่าสูงมากกว่า 370 g/L หรือ 37.0 g/dL ควรปฏิบัติดังนี้
 กลับหลอดเลือดไปมาอีกครั้ง - รายงานผลที่ถูกต้อง
 นำไปอุ่นที่ 37°C - รายงานผลที่ถูกต้อง และเขียนว่าอาจเกิด cold agglutinin
 แทนด้วยน้ำเกลือ - แทนพลาสมาด้วยน้ำเกลือในปริมาณที่เท่ากัน เพื่อกำจัดสิ่งรบกวน เช่น ไขมันในเลือดสูง (Lipemia) และ Auto-immune antibodies -รายงานผลที่ถูกต้อง และเขียนว่า ไขมันในเลือดสูง
 ตรวจสอบจากฟิล์มเลือดสำหรับ Spherocytosis เช่น ใน Hereditary spherocytosis
# บาวด์ฟอร์กลอรี (2011)
บาวด์ฟอร์กลอรี (2011)   เป็นรายการเพย์-เพอร์-วิวมวยปล้ำอาชีพของโทเทิล นอนสต็อป แอคชั่น เรสต์ลิง (TNA) โดยจะจัดในวันที่ 16 ตุลาคม ค.ศ. 2011 ที่  Liacouras Center ฟิลาเดลเฟีย รัฐเพนซิลเวเนีย บาวด์ออฟกลอรีครั้งนี้เป็นครั้งที่ 7

 ผลการปล้ำ 
#ผลการปล้ำแมทช์การปล้ำเวลาPre-Showแม็กซิกัน อเมริกา (อนาร์เควีย และ เฮอร์แนนเดซ) (พร้อมด้วย โรซิตา และ ซาริตา) (c) ชนะ อิงก์.จำกัด (เจสส์ เนียล และ แชนนอน มอร์) (พร้อมด้วย ทอกซิน)แมทช์การปล้ำแทกทีม เพื่อชิงแชมป์ TNA World Tag Team Championship08:021ออสติน แอรีส์ (c) ชนะ ไบรอัน เคนดริกแมทช์การปล้ำเดี่ยว เพื่อชิงแชมป์ TNA X Division Championship10:282ร็อบ แวน แดม ชนะ เจอร์รี ไลน์แมทช์การปล้ำ Full Metal Mayhem match13:153คริมสัน ชนะ ซามัว โจ และ แมต มอร์แกนแมทช์การปล้ำสามเส้า07:144มิสเตอร์แอนเดอร์สัน ชนะ บูลลี เรย์แมทช์การปล้ำฮาร์ทคอร์จับกดที่ไหนก็ได้14:335เวลเวท สกาย ชนะ วินเทอร์ (c), มิกกี้ เจมส์ และ เมดีสัน เรย์นแมทช์การปล้ำสี่เส้า เพื่อชิงแชมป์ TNA Women's Knockout Championship โดยมี คาเรน จาเรตต์ เป็นกรรมการพิเศษ08:316เอเจ สไตส์ ชนะ คริสโตเฟอร์ แดเนียลส์แมทช์การปล้ำไอควิท แมทช์13:427สติง ชนะ ฮัลค์ โฮแกน (พร้อมด้วย ริก แฟลร์) โดยการยอมแพ้แมทช์การปล้ำเดี่ยว ถ้าสติงชนะ Dixie Carter จะให้อยู้ต่อที่ TNA09:438เคิร์ต แองเกิล (c) ชนะ บ็อบบี รูด แมทช์การปล้ำเดี่ยว เพื่อชิงแชมป์ TNA World Heavyweight Championship14:15
# ปลาปักเป้าหน้าหมา
ปลาปักเป้าหน้าหมา  เป็นปลาปักเป้าทะเลชนิดหนึ่ง มีชื่อวิทยาศาสตร์ว่า Arothron nigropunctatus ในวงศ์ปลาปักเป้าฟันสี่ซี่ (Tetraodontidae)

มีลำตัวสีน้ำตาลเทา มีจุดสีดำกระจัดกระจายอยู่ทั่วลำตัว มีแต้มสีเข้มรอบ ๆ ปาก จะงอยปากยื่นยาวออกมาดูคล้ายปากของสุนัขหรือหมา อันเป็นที่มาของชื่อเรียก

มีความยาวเต็มที่ประมาณ 33 เซนติเมตร พบกระจายพันธุ์ได้กว้างขวาง ตั้งแต่ชายฝั่งแอฟริกาตะวันออกไปจนถึงหมู่เกาะกลางมหาสมุทรแปซิฟิก  จัดเป็นปลาปักเป้าที่เคลื่อนไหวได้อย่างว่องไวและไม่ค่อยจะอยู่นิ่ง

อาหารหลักของปลาปักเป้าหน้าหมา มิใช่ครัสเตเชียนหรือหอยเหมือนปลาปักเป้าจำพวกอื่น แต่เป็นปะการังในสกุลปะการังเขากวาง (Acropora spp.) สาหร่ายและฟองน้ำชนิดต่าง ๆ 

เป็นปลาที่มีอุปนิสัยไม่ดุร้ายก้าวร้าว แต่กินปลาขนาดเล็กและสัตว์น้ำอย่างอื่นเป็นอาหาร นิยมเลี้ยงกันเป็นปลาสวยงามตามบ้านเรือนทั่วไปหรือในพิพิธภัณฑ์สัตว์น้ำชวนชม “ปลาปักเป้าหน้าหมา” ที่เชียงใหม่ ซู อควาเรียม จากข่าวสด

โดยปกติแล้ว ปลาปักเป้าชนิดนี้มีสีเทา แต่บางตัวจะมีสีที่แปลกไป คือ สีเหลือง ซึ่งเรียกกันว่า "ปลาปักเป้าทอง" ซึ่งสีเหลืองนี้จะมีมากบ้างน้อยบ้างแตกต่างกันออกไป บางตัวยังมีสีขาวปะปนอยู่เป็นปื้น ๆ อีกด้วย ลักษณะการผิดเพี้ยนของสีสันนี้เป็นลักษณะที่พบได้น้อย ทำให้ปลาปักเป้าหน้าหมาลักษณะนี้มีราคาซื้อขายกันสูงในตลาดค้าปลาสวยงามภวพล, ปักเป้าหน้าหมา-ปักเป้าสีทอง, โลกวันนี้ ปีที่ 5 ฉบับที่ 225 ประจำวันจันทร์ที่ 21 กันยายน 2009
# พรรคสังคมสาธารณรัฐ
พรรคสังคมสาธารณรัฐ (คณบกฺสสงฺคมสาธารณรฎฺฐ;) เป็นพรรคการเมืองในกัมพูชา ก่อตั้งโดยลน นลเมื่อเดือนมิถุนายน พ.ศ. 2515 เพื่อเข้าร่วมในการเลือกตั้งแห่งชาติของสาธารณรัฐเขมรเมื่อ 3 กันยายน พ.ศ. 2515
 ประวัติ 
พรรคนี้ก่อตั้งโดยสมาคมสังคมสาธารณรัฐของลน นล และได้รับการสนับสนุนจากน้องชายของเขาคือ ลน นน และกองทัพในยุคสาธารณรัฐเขมร โดยได้ปรับเปลี่ยนสัญลักษณ์นครวัดที่เคยใช้โดยพรรคเสรีภาพของพระนโรดม นรินทเดชระหว่าง พ.ศ. 2489 – 2499 นโยบายของพรรคเป็นประชานิยม ชาตินิยม และต่อต้านคอมมิวนิสต์ ลน นลประกาศตนอยู่ฝ่ายตรงข้ามกับเวียดนามเหนือและจีน ที่เข้ามามีอิทธิพลในสงครามอินโดจีนครั้งที่สอง หลักการของพรรคสามข้อที่ได้ประกาศต่อสาธารณชนคือ สาธารณรัฐ ความรับผิดชอบต่อสังคมและชาตินิยมKiernan, B. How Pol Pot came to power, Yale UP, 2004, p.348 การทำงานหลักของพรรคเป็นการสนับสนุนระบอบของลน นล

ภายในพรรคมีการแบ่งแยกเป็นสองส่วน ส่วนแรกเรียกว่า ดังเร็ก เป็นกลุ่มขวาจัดนำโดยนายกรัฐมนตรี เซิง งอกทัญ และนักวิชาการฝ่ายซ้าย ฮาง ทุน ฮักCorfield, J. The History of Cambodia, ABC-CLIO, 2009, p.78 คำว่าดังเร็กนี้มาจากชื่อเทือกเขาพนมดงรักในภาษาเขมรซึ่งเป็นบริเวณที่ตั้งของกองกำลังเขมรเสรี ซึ่งเป็นกลุ่มนิยมสาธารณรัฐและต่อต้านระบอบของพระนโรดม สีหนุ อีกกลุ่มหนึ่งเรียกว่า ดังกอร์ นำโดยลน นลและกองทัพCorfield, J. The History of Cambodia, ABC-CLIO, 2009, p.78 ความแตกแยกระหว่างสองกลุ่มนี้ส่งผลต่อเสถียรภาพของรัฐบาลอย่างรุนแรง

 การเลือกตั้ง พ.ศ. 2515 
พรรคหลักที่เป็นฝ่ายตรงข้ามของพรรคสังคมสาธารณรัฐมีสองพรรคคือ พรรคประชาธิปไตยนำโดยอิน ตัมและพรรคสาธารณรัฐนำโดยพระสีสุวัตถิ์ สิริมตะ ไม่ได้เข้าร่วมในการเลือกตั้งครั้งนี้เพราะผิดกฎหมายเลือกตั้งในขณะนั้น พรรคสังคมสาธารณรัฐได้รับเลือกตั้งทั้งหมดKhmer Republic 1972, Inter-Parliamentary Union โดยพรรคตรงข้ามมีเพียงกรมประชาชนซึ่งไม่ได้รับการเลือกตั้งเลย ในการเลือกตั้งสภาสูง พรรคสังคมสาธารณรัฐได้รับการเลือกตั้งทั้งหมด คู่แข่งมีเพียงอดีตสมาชิกพรรคสังคมราษฎร์นิยม ซึ่งเป็นพรรคในสมัยระบอบสีหนุCorfield, J. Khmers stand up!: a history of the Cambodian government 1970-1975, p.160 พรรคสังคมราษฎร์นิยมสลายตัวไปอย่างเป็นทางการเมื่อ พ.ศ. 2514 ในขณะที่กรมประชาชนที่สลายตัวไปแล้ว ได้รับการสนับสนุนให้จัดตั้งขึ้นใหม่เพื่อสร้างภาพของระบบหลายพรรคการเมืองCorfield, J. Khmers stand up!: a history of the Cambodian government 1970-1975, p.160

 ความขัดแย้ง 
เซิง งอกทัญได้เป็นนายกรัฐมนตรีเพียงช่วงสั้นๆจนถึง 15 ตุลาคม พ.ศ. 2515 หลังจากที่มีการลอบสังหารฝ่ายตรงข้ามเกิดขึ้นมากซึ่งเชื่อว่าเป็นฝีมือของลน นนKiernan, B. How Pol Pot came to power, Yale UP, 2004, p.348 ฮาง ทุน ฮักขึ้นเป็นนายกรัฐมนตรีแทนแต่ถูกบีบให้ลาออกในช่วงต้นปี พ.ศ. 2516 หลังจากที่ฝ่ายรัฐบาลเริ่มเพลี่ยงพล้ำในสงครามกลางเมืองกัมพูชา ลอง โบเรตขึ้นเป็นนายกรัฐมนตรีต่อมาในช่วงปลายปี พ.ศ. 2516

ลน นนพยายามรักษาอำนาจของตนไว้แต่ถูกบังคับให้ลี้ภัยเมื่อเดือนกันยายน พ.ศ. 2516 และกลับมาใน พ.ศ. 2517 ในเดือนมีนาคม พ.ศ. 2518 ลน นนพยายามขึ้นเป็นเลขาธิการพรรคแม้ว่าขณะนั้น สถานการณ์ของรัฐบาลสาธารณรัฐเขมรอ่อนแอมาก มีอำนาจปกครองนอกกรุงพนมเปญเพียงเล็กน้อย ในเดือนเมษายน พ.ศ. 2518 พรรคนี้สลายตัวไปพร้อมสาธารณรัฐเขมรและเข้าสู่ยุคการปกครองของเขมรแดงPart II, p697Situation in Indochina Peninsula
# รัสเซียนบลู
รัสเซียนบลู  เป็นชื่อแมวพันทางพันธุ์หนึ่ง ที่ลำตัวปกคลุมด้วยสีฟ้าเจือเงิน มีชื่อในด้านฉลาดเฉลียวและชอบเล่นเป็นที่หนึ่ง แต่จะขลาดกลัวคนแปลกหน้ามาก ความสัมพันธ์ระหว่างรัสเซียนบลูกับมนุษย์นั้น ในทางประวัติศาสตร์มีทั้งประเภทอยู่ร่วมกันสันติ และถูกมนุษย์ล่าอย่างหนักเพื่อเอาขนไปทำเสื้อคลุม

ประวัติ
แรกเริ่ม เผยแพร่ไปทางประเทศตะวันตกเพราะเป็นของประทานของพระเจ้าชาร์องค์หนึ่งให้แก่นักการเมืองอังกฤษ จนแพร่หลายต่อมา บางตำนานก็ว่ากะลาสีเรือคนหนึ่งได้เอาแมวชนิดนี้ตัวหนึ่งมา แลกกับขาแกะขาหนึ่งกับเจ้าของอู่เรือ เป็นแมวที่น่ารักและสุภาพเรียบร้อย ลำตัวยาวเรียว หู ใหญ่ปลายแหลม ตาสีเขียว ขนสีฟ้าบริสุทธิ์ปราศจากรอยด่าง พร้อยใดๆและขนสั้นราบเรียบ เป็นเงางามอ่อนนุ่ม รัสเซียนบลูเป็นสายพันธุ์ธรรมชาติที่เกิดขึ้นที่มาในพอร์ตของ Arkhangelsk ครั้งแรกที่มีการบันทึกการแสดงของสายพันธุ์คือในปี 1875 ที่คริสตัลพาเลซในอังกฤษ รัสเซียนบลูมีการแข่งขันทางสายพันธุ์รวมทั้งแมวสีฟ้าเทาอื่น ๆ  จนกระทั่งปี 1912 เมื่อมันถูกกำหนดเป็นสายพันธุ์ของตัวเอง รัสเซียนบลูได้รับการพัฒนาส่วนใหญ่ในรัสเซียและสแกนดิเนเวีย หลังสงครามโลกครั้งที่2 ไม่ปรากฏชื่อแมวพันธุ์รัสเซียนบลู นำไปสู่การข้ามพันธุ์กับแมวพันธุ์วิเชียรมาศ แม้ว่ารัสเซียนบลูจะมีในอเมริกาก่อนที่สงครามจะเกิดขึ้น
# กรมประชาชน
กรมประชาชน (กฺรุมบฺรชาชน ออกเสียง กรมปรอเจียจ็วน,) เป็นพรรคการเมืองในกัมพูชาที่เข้าร่วมในการเลือกตั้งเมื่อ พ.ศ. 2498 พ.ศ. 2501 และ พ.ศ. 2515 พรรคนี้เป็นองค์กรที่ถูกกฎหมายของพรรคคอมมิวนิสต์กัมพูชาหรือพรรคปฏิวัติประชาชนเขมร

 การก่อตั้ง 
กรมประชาชนจัดตั้งขึ้นหลังจากการประชุมเจนีวา พ.ศ. 2497 ซึ่งรับรองเอกราชและความเป็นกลางของกัมพูชา และได้จัดให้มีการเลือกตั้งในปีต่อมา กลุ่มที่ต่อสู้เพื่อเรียกร้องเอกราชของเขมรส่วนใหญ่มีความเกี่ยวข้องกับเวียดมิญ ซึ่งต้องถอนตัวออกจากกัมพูชาหลังการประชุมนี้ เขมรฝ่ายซ้ายบางกลุ่มเช่น เซิง งอก มิญได้เดินทางไปฮานอย กลุ่มที่เหลือได้จัดตั้งกรมประชาชนซึ่งเป็นพรรคที่ถูกกฎหมาย นโยบายเน้นแบบสังคมนิยม ในส่วนของพรรคคอมมิวนิสต์ที่นำโดยตู สามุตและเซียว เฮง และสมาชิกรุ่นใหม่อย่างลต ซอ (พล พต) และเอียง ซารี ยังคงอยู่ในฐานะอีกองค์กรหนึ่ง ผู้นำของกรมประชาชนในขณะนั้นเป็นผู้นำของเขมรอิสระเดิมเช่น นอน ซวน แก้ว เมียส และเพ็ญ ยุตKiernan, Ben. How Pol Pot Came to Power. London: Verso, 1985. pp. 156-157

 การเลือกตั้ง พ.ศ. 2498 
การเลือกตั้งในกัมพูชา พ.ศ. 2498 เป็นการเข้าร่วมการเลือกตั้งครั้งแรกของกรมประชาชน ผลปรากฏว่าส่งผู้สมัคร 35 คน ไม่ได้ที่นั่งในสภา พ่ายแพ้ให้แก่พรรคสังคมราษฎร์นิยมของพระนโรดม สีหนุ

 การเลือกตั้ง พ.ศ. 2501 
ในช่วงก่อนการเลือกตั้ง พ.ศ. 2501 พระนโรดม สีหนุมีความกังวลอย่างมากเกี่ยวกับอิทธิพลของเวียดมิญและเวียดนามเหนือ ที่เข้ามามีอิทธิพลมากขึ้นในกัมพูชา ในระหว่างการหาเสียงเลือกตั้ง จึงมีการโจมตีและติดตามพรรคคอมมิวนิสต์กัมพูชามาก โดยเน้นว่ากลุ่มฝ่ายซ้ายมีความเกี่ยวข้องกับเวียดนาม Dommen, A. The Indochinese experience of the French and the Americans, p.360 กรมประชาชนถูกกดดันมากขึ้น เมื่อมีการเผยแพร่ภาพตึกและทางรถไฟที่ถูกระเบิดทำลาย และคำขวัญที่กล่าวหาว่ากรมประชาชนเป็นพวกขายชาติ และกรมประชาชนไม่ใช่ระบอบสังคม ท่ามกลางความกดดัน กรมประชาชนส่งผู้สมัครเพียง 5 คน และ 4 คนถูกจับและถอดถอนการสมัคร มีเพียงแก้ว เมียสคนเดียวที่ได้ลงรับเลือกตั้ง แต่ก็ถูกบีบจนต้องลี้ภัยไปอยู่ที่ชายแดนเวียดนาม

 การเลือกตั้ง พ.ศ. 2505 
กรมประชาชนเป็นเป้าหมายที่ถูกกดดันโดยรัฐบาลอีกครั้ง ตำรวจของฝ่ายสีหนุจับตัวสมาชิกพรรคไป 14 คนรวมทั้งนอน ซวน เลขาธิการทั่วไปของพรรคในข้อหาว่าร่วมมือกับเวียดนามเหนือในการต่อต้านระบอบสังคม พวกเขาถูกตัดสินประหารชีวิต ทำให้กรมประชาชนสลายตัว สมาชิกพรรคที่นิยมฝ่ายซ้ายหนีออกจากพนมเปญเข้าป่า มีเพียงเขียว สัมพัน ฮู ยวนและฮู นิมที่ยังร่วมมือกับระบอบสังคม ตู สามุต ผู้นำพรรคคอมมิวนิสต์หายตัวไปอย่างลึกลับ ลต ซอขึ้นเป็นผู้นำพรรคแทน

 การเลือกตั้ง พ.ศ. 2515 
หลังจากการโค่นล้มระบบสังคมของสีหนุหลังการรัฐประหาร พ.ศ. 2513 และก่อตั้งสาธารณรัฐเขมร กรมประชาชนถูกรื้อฟื้นขึ้นมาอีกครั้งเพื่อเข้าร่วมการเลือกตั้งเป็นคู่แข่งของพรรคสาธารณรัฐสังคมนิยม ในการเลือกตั้ง พ.ศ. 2515 เพ็ญ ยุตซึ่งในขณะนั้นเป็นเจ้าหน้าในกองทัพและมีความสัมพันธ์ใกล้ชิดกับลน นล ขึ้นมาเป็นผู้นำพรรค ทำให้กรมประชาชนถูกมองเป็นพรรคหุ่นเชิดของรัฐบาลCorfield, J. Khmers stand up!: a history of the Cambodian government 1970-1975, 1994, p.166 ลต ฉาย พี่ชายของลต ซอหรือพล พต เข้าร่วมกับกรมประชาชนด้วย แต่กรมประชาชนไม่ได้รับเลือก พรรคสาธารณรัฐสังคมนิยมได้รับการเลือกตั้งทุกที่นั่ง
# การค้นหาแบบกระโดด
การค้นแบบกระโดด  หรือในบางครั้งเรียกว่า การค้นแบบบล็อก  เป็นขั้นตอนวิธี สำหรับการค้นหาค่าที่สนใจภายในแถวลำดับที่มีการเรียงลำดับแล้ว
โดยจะทำการตรวจสอบข้อมูลในแถวลำดับทุก ๆ j ตัว โดยจะทำการตรวจสอบไปเรื่อย ๆ จนกว่าจะพบข้อมูลที่สนใจ ซึ่งวิธีนี้จะคล้ายกับการค้นแบบเชิงเส้น (Linear Search)

การค้นหาแบบนี้จะได้ผลดีที่สุดเมื่อ j มีค่าเท่ากับ รากที่สองของ n เมื่อ n เป็นความยาวของแถวลำดับ

 รหัสเทียม 

 ข้อมูลขาเข้า : แถวลำดับที่เรียงลำดับข้อมูลแล้ว มีความยาวเท่ากับ n และให้ s คือค่าที่เราสนใจ
 ข้อมูลขาออก : จะส่งตำแหน่งของข้อมูลที่สนใจออกมา และถ้าหากไม่พบข้อมูลที่สนใจ จะไม่ส่งค่าอะไรกลับมา
 ให้ a มีค่าเท่ากับ 0
 ให้ b มีค่าเท่ากับ n
 ทำงานไปเรื่อย ๆ เมื่อ ((ค่าที่น้อยกว่าระหว่าง b กับ n) -1 < s) เป็นจริง{
 a = b 
 b = b + √n
 ถ้า a มากกว่าหรือเท่ากับ n ให้ออกจากวงวน และไม่คืนค่าอะไรออกมา
 }
 ทำงานไปเรื่อย ๆ เมื่อ (ถ้า a น้อยกว่า s) เป็นจริง{
 a = a + 1
 ถ้า a เท่ากับ ค่าที่น้อยกว่าระหว่าง b กับ n ให้ออกจากวงวนและไม่คืนค่าอะไรออกมา
 }
 ถ้า a = s ก็ให้ทำการคืนตำแหน่ง a ออกไป
 ถ้าไม่เช่นนั้นให้ ไม่ต้องคืนค่าอะไรออกมา

 ประสิทธิภาพการทำงาน 
การค้นหาแบบกระโดด (Jump Search) หากใช้ค่าที่ดีที่สุดในการกระโดดค้นหา คือ √n เมื่อ n เป็นความยาวของแถวลำดับ แล้ว จะมีประสิทธิภาพเท่ากับ O(√n) ซึ่งดีกว่าการค้นแบบเชิงเส้น (Linear Search) ที่มีประสิทธิภาพเท่ากับ  แต่ก็มีประสิทธิภาพน้อยกว่า การค้นแบบทวิภาค (Binary Search) ที่มีประสิทธิภาพเท่ากับ 

เราสามารถเพิ่มประสิทธิภาพการทำงานได้โดยการทำการค้นแบบกระโดดหลายระดับในแถวลำดับย่อย โดยสำหรับ k ระดับของการค้นแบบกระโดด ที่มีบล็อกขนาด m ที่ l ระดับ จะมีประสิทธิภาพการทำงานเท่ากับ O (n^(k-l))